b'\n_START_ARTICLE_\nMiest\xc5\xb3 planavimas\n_START_PARAGRAPH_\nMiest\xc5\xb3 planavimas (angl. urban planning)\xc2\xa0\xe2\x80\x93 sritis apimanti aglomeracijos, miesto, arba miestelio \xc5\xbeem\xc4\x97s panaudojim\xc4\x85, tirianti aspektus sietinus su socialin\xc4\x97s aplinkos statyba bendruomenei, ar savivaldos vienetams._NEWLINE_Aplinkos apsauga ir aplinkos i\xc5\xa1saugojimas yra vieni svarbiausi\xc5\xb3 miest\xc5\xb3 planavimo tiksl\xc5\xb3.\n_START_SECTION_\nCel\xc4\x97s\n_START_PARAGRAPH_\nVieni s\xc4\x97kmingiausiai suplanuot\xc5\xb3 miest\xc5\xb3 susideda i\xc5\xa1 dali\xc5\xb3 (arba celi\xc5\xb3). Pavyzd\xc5\xbeiui, park\xc5\xb3, komercin\xc4\x97s paskirties pastat\xc5\xb3 ir gyvenam\xc5\xb3j\xc5\xb3 pastat\xc5\xb3. Da\xc5\xbenai \xc5\xa1ias celes skiria gatv\xc4\x97s. Paprastai kiekvienoje cel\xc4\x97je yra unikal\xc5\xabs monumentai. Komercin\xc4\x97s paskirties plotai ilgainiui tampa diversifikuoti.\n_START_SECTION_\nPlanavimas ir transportas\n_START_PARAGRAPH_\nTaip pat labai svarbus veiksnys miest\xc5\xb3 planavime yra miest\xc5\xb3 transporto sistem\xc5\xb3 planavimas._NEWLINE_Tarp miesto apgyvendinimo tankumo ir keliavimo b\xc5\xabd\xc5\xb3 juo egzistuoja gerai i\xc5\xa1tirtas ry\xc5\xa1ys._NEWLINE_Geros kokyb\xc4\x97s susisiekimas suteikia pagrind\xc4\x85 tam tikr\xc5\xb3 miesto dali\xc5\xb3 vystymuisi. Vystymasis, per\xc5\xbeeng\xc4\x99s tam tikras apgyvendinimo ribas gali greitai perpildyti transport\xc4\x85._NEWLINE_Gerai planuojamuose miestuose, tose vietose, kur yra geras susisiekimas, gerai i\xc5\xa1vystyta susisiekimo infrastrukt\xc5\xabra, siekiama pritraukti \xc4\xaf tas vietas kuo daugiau gyventoj\xc5\xb3, ar darbuotoj\xc5\xb3. Geriausias pavyzdys\xc2\xa0\xe2\x80\x93 leidimai statyti auk\xc5\xa1tus pastatus tose vietose. Pavyzd\xc5\xbeiui, leidimai statyti auk\xc5\xa1tus pastatus arti traukini\xc5\xb3 sto\xc4\x8di\xc5\xb3, arba daugiajuos\xc4\x8di\xc5\xb3 keli\xc5\xb3 ir leisti ma\xc5\xbeaauk\xc5\xa1t\xc4\x99 statyb\xc4\x85 toliau._NEWLINE_Gyventoj\xc5\xb3 tankiui apskai\xc4\x8diuoti naudojama keletas metod\xc5\xb3. Da\xc5\xbenai naudojamas Pastat\xc5\xb3 auk\xc5\xa1t\xc5\xb3 ir ploto santykio metodas. Miesto rajonas, kuriame ma\xc5\xbeesnis nei 1,5 santykis, gali b\xc5\xabti vertinamas, kaip retai u\xc5\xbestatytas rajonas. Tuo tarpu, kur santykis vir\xc5\xa1ija 5, galima vertinti, kaip itin tankiai apgyvendint\xc4\x85 plot\xc4\x85.'